
24-TA-3147: Rīkojuma projekts (Vispārīgais)
Par Preiļu novada pašvaldības nekustamā īpašuma Lāčplēša ielā 11, Preiļos, Preiļu novadā, pārņemšanu valsts īpašumā

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
"Pašreizējās situācijas" aprakstā precizējama informācija par atsavināmā nekustamā īpašuma fiskālo kadastrālo vērtību, kas uz 2025. gada 1. janvāri ir 12 250 euro. Vēršam uzmanību, ka anotācijā norādītā kadastrālā vērtība (11964 EUR) tika noteikta 2024. gada 16. oktobrī, t.i., pirms attiecīgo grozījumu Nekustamā īpašuma valsts kadastra likumā stāšanās spēkā, ar kuriem ar 2025.gada 1. janvāri tika ieviestas divas kadastrālās vērtības - fiskālā un universālā.
Piedāvātā redakcija
-
	Sandris Rāgs (TM)

	2.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums
Aicinām aizpildīt anotācijas 2. sadaļu, ņemot vērā Ministru kabineta 2021. gada 7. septembra noteikumu Nr.617 "Tiesību akta projekta sākotnējās ietekmes izvērtēšanas kārtība" 15. punktā noteikto, ka visiem projektiem, tajā skaitā arī Ministru kabineta rīkojuma projektiem, aizpilda šo noteikumu 14.2. apakšpunktā minēto anotācijas sadaļu (sabiedrības grupas, kuras ietekmēs projekts, projekta ietekme uz tām, ietekme uz tautsaimniecības attīstību un administratīvo slogu, tai skaitā administratīvo izmaksu monetārs novērtējums un atbilstības izmaksu monetārs novērtējums, kā arī administratīvā sloga novērtējums laika izteiksmē).
Piedāvātā redakcija
-
	Sandris Rāgs (TM)



